1)

VIII lisa muudetakse järgmiselt: a) A peatükki muudetakse järgmiselt: i) B jagu jäetakse välja; ii) lisatakse C jagu: „C JAGU Hirvlaste suhtes kohaldatavad tingimused 1. Seoses kroonilise kurtumustõvega kehtestatud liikmesriikide ja nende piirkondade loetelu 1.1. Liikmesriigid, kus on kinnitust leidnud kroonilise kurtumustõve juhtumid: a) Soome b) Rootsi 1.2. Soome ja Rootsi piirkonnad, mis on määratletud seoses kroonilise kurtumustõve riskiga ja mis on seotud elusate poolkodustatud põhjapõtrade tavapärase piiriülese liikumisega Norrasse ja Norrast: a) Soomes: piirkond, mis asub Norra-Soome piiri ning Norra ja Soome vahelise põhjapõdratõkke vahel; b) Rootsis: — Norrbotteni lään, — Västerbotteni lään, — Jämtlandi lään, — Västernorrlandi lään, — Älvdaleni vald Dalarna läänis, — Nordanstigi, Hudiksvalli ja Söderhamni vald Gävleborgi läänis. 2. Elushirvlaste liikumine Norrast Euroopa Liitu 2.1. Keelatakse elushirvlaste liikumine Norrast Euroopa Liitu. 2.2. Erandina punktist 2.1 on lubatud elushirvlaste järgmine liikumine: a) elusate poolkodustatud põhjapõtrade liikumine Norrast hooajaliseks karjatamiseks punkti 1.2 alapunktis b loetletud Rootsi aladele, tingimusel et Rootsi pädev asutus annab selliseks liikumiseks eelneva kirjaliku nõusoleku; b) elusate poolkodustatud põhjapõtrade tagasitulek Norrast punkti 1.2 alapunktis b loetletud Rootsi aladele pärast nende hooajalist karjatamist Norras, tingimusel et Rootsi pädev asutus annab selliseks liikumiseks eelneva kirjaliku nõusoleku; c) elusate poolkodustatud põhjapõtrade liikumine Norrast hooajaliseks karjatamiseks punkti 1.2 alapunktis a loetletud Soome aladele; d) elusate poolkodustatud põhjapõtrade tagasitulek Norrast Soome pärast nende karjatamist Norras piirkonnas, mis asub Norra-Soome piiri ning Norra ja Soome vahelise põhjapõdratõkke vahel; e) elushirvlaste liikumine koheseks tapmiseks Norrast Rootsi või Soome, tingimusel et sihtkoha liikmesriigi pädev asutus annab eelneva kirjaliku nõusoleku selliseks liikumiseks; f) elusate poolkodustatud põhjapõtrade liikumine Norrast spordi- või kultuuriüritusteks punkti 1.2 alapunktis b loetletud Rootsi aladele, tingimusel et Rootsi pädev asutus annab iga saadetise liikumisele eelneva kirjaliku nõusoleku; g) elusate poolkodustatud põhjapõtrade tagasitulek Norrast punkti 1.2 alapunktis b loetletud Rootsi aladele pärast nende osalemist Norras toimunud spordi- või kultuuriüritustel, tingimusel et Rootsi pädev asutus annab iga saadetise liikumisele eelneva kirjaliku nõusoleku; h) Norrast pärit elushirvlaste liikumine läbi Rootsi või Soome Norrasse, tingimusel et transiitliikmesriigi pädev asutus annab eelneva kirjaliku nõusoleku. 3. Elushirvlaste väljaliikumine neist Soome ja Rootsi piirkondadest, kus on traditsiooniks poolkodustatud põhjapõtrade piiriülene Norrasse ja tagasi liikumine 3.1. Elushirvlaste liikumine punktis 1.2 loetletud piirkondadest välja on keelatud. 3.2. Erandina punktist 3.1 on lubatud järgmine elushirvlaste liikumine punktis 1.2 loetletud piirkondadest välja: a) elushirvlaste liikumine Norrasse, tingimusel et Norra pädev asutus annab selliseks liikumiseks eelneva kirjaliku nõusoleku; b) elushirvlaste liikumine koheseks tapmiseks Soomes või Rootsis, tingimusel et sihtkoha liikmesriigi pädev asutus annab eelneva kirjaliku nõusoleku selliseks liikumiseks; c) elusate mets-põhjapõtrade liikumine punkti 1.2 alapunktis b loetletud Rootsi aladelt Soome, tingimusel et Soome pädev asutus annab selliseks liikumiseks eelneva kirjaliku nõusoleku; d) elushirvlaste liikumine Euroopa Parlamendi ja nõukogu määruse (EL) 2016/429 (*1) artikli 4 punktis 48 määratletud kinnisest ettevõttest, mis asub käesoleva lisa punkti 1.2 alapunktis b loetletud piirkonnas, Rootsis asuvasse kinnisesse ettevõttesse, nagu on määratletud määruse (EL) 2016/429 artikli 4 punktis 48, tingimusel et Rootsi pädev asutus annab selliseks liikumiseks eelneva kirjaliku nõusoleku. 4. Elushirvlaste väljaliikumine liikmesriigist, kus kroonilise kurtumustõve esinemine on kinnitust leidnud 4.1. Ilma et see piiraks punkti 3 sätete kohaldamist, on elushirvlaste väljaliikumine punktis 1.1 loetletud liikmesriigist teistesse liikmesriikidesse keelatud. 4.2. Erandina punktist 4.1 on lubatud järgmine elushirvlaste liikumine punktis 1.1 loetletud liikmesriikidest välja: a) elushirvlaste liikumine otse tapmiseks punktis 1.1 loetletud teises liikmesriigis või Norras; b) elushirvlaste liikumine muul eesmärgil kui koheseks tapmiseks punktis 1.1 loetletud teises liikmesriigis või Norras, tingimusel et sihtkoha liikmesriigi pädev asutus annab eelneva kirjaliku nõusoleku selliseks liikumiseks; c) elushirvlaste liikumine määruse (EL) 2016/429* artikli 4 punktis 48 määratletud kinnisest ettevõttest teises liikmesriigis asuvasse kinnisesse ettevõttesse, nagu on määratletud määruse (EL) 2016/429 artikli 4 punktis 48, tingimusel et sihtkoha liikmesriigi pädev asutus annab selliseks liikumiseks eelneva kirjaliku nõusoleku.“; (*1) Euroopa Parlamendi ja nõukogu 9. märtsi 2016. aasta määrus (EL) 2016/429 loomataudide kohta, millega muudetakse teatavaid loomatervise valdkonna õigusakte või tunnistatakse need kehtetuks (loomatervise määrus) (ELT L 84, 31.3.2016, lk 1)." b) C peatükki lisatakse C jagu. „C JAGU Hirvlaste uriinist saadud jahipeibutised 1. Norrast pärit hirvlaste uriinist saadud jahipeibutiste saadetiste toomine liitu on keelatud. 2. A peatüki C jao punktis 1.1 loetletud liikmesriikidest pärit hirvlaste uriinist saadud jahipeibutiste tootmine, turuleviimine ja kasutamine on keelatud.“